stanford-oval/wikipedia huggingface dataset:
ננסי אגמון-לוין
מחקרים ופרסומים מדעיים

אגמון-לוין שותפה לכ-220 פרסומים, מתוכם למעלה מ 115 מאמרים מקוריים אשר פורסמו תחת סיקור עמיתים, פרקים בספרים בתחום הזאבת, אלרגיה ועוד. היא שימשה ומשמשת כסוקרת ועורכת בלמעלה מ-30 עיתונים בתחום האימונולוגיה והאלרגיה.
במאמר משנת 2021  בחנו אגמון-לוין וחבריה דרכים להתמודד עם חשש מחיסון כנגד קורונה בקרב אנשים הלוקים
באלרגיה. בעבודה זו בנתה אגמון-לוין אלגוריתם אשר אפשר חיסון של כ-8000 איש במהלך
פנדמיה. יתר על כן נבנו קריטריונים אשר אפשרו לאפיין מטופלים בסיכון נמוך (הרוב המכריע) אשר
יוכלו להתחסן בתנאים רגילים אל מול קבוצה קטנה של מטופלים בסיכון מעט גבוה יותר, עבורם הועמד
מערך של חיסון בהשגחה, אשר אפשר חיסון של כל הנבדקים. מאמר זה זכה לתהודה רבה, פורסם
בעיתון מוביל, ואף אומץ במרכזים שונים בארץ ובעולם בעת ההיא, כדי לאפשר חיסון חיוני
בעת מגפה.
במאמר משנת 2022 בחנו אגמון-לוין וחבריה מאפיינים של תגובות רגישות יתר מיידיות לחיסון קורונה בקרב מחוסנים אשר פיתחו תגובות מסוג זה, ובפרט מהי הטכניקה האלרגולוגית לאבחון נכון
של תגובות אלה. בעבודה זו, אשר התפרסמה באחד העיתונים המובילים
באלרגיה/אימונולוגיה, הוגדרו מאפיינים לתגובה מיידית בקרב כ-50 חולים, טכניקת
ביצוע תבחיני העור המתאימה לאפיון המנגנונים השונים לתגובות שכאלה, רגישות
צולבת לחיסונים אחרים כנגד קורונה, ואלגוריתם לטיפול וחיסון חוזר לאותם מטופלים
אלרגים.
בשתי עבודות נוספות משנת 2022, בחנו אגמון-לוין וחבריה בעבודה רב-מרכזית בישראל
מעקב ארוך זמן אחר חולים בתסמונת הנוגדנים האנטי-פוספוליפידים. מחלה אוטואימונית זו
מתאפיינת בקרישיות יתר, תחלואה מילדותית ותסמינים סיסטמיים נוספים.
במעקב של מעל 10 שנים נמצא כי למרות טיפול הנחשב אופטימלי על פי הקווים המנחים
העולמיים, תסמיני המחלה נשנים, ובפרט קרישיות יתר שכיחה (מעל 40% מהמטופלים). תוצאות
אלה מעלות את הסברה כי נדרש טיפול תרופתי מועצם לחולים אלה. בעבודה זו הוגדרו
מאפיינים לחולים בסיכון גבוה יותר להישנות תסמיני המחלה.
בעבודה מקבילה של אגמון-לוין וחבריה נבדקה תת-קבוצה של חולות
אשר הוגדרו כלוקות בתסמונת הנוגדנים האנטי פוספוליפידים שביטויה מילדותי בלבד. לפיכך, נשים
אלה טופלו רק במהלך ההריון ומשכב הלידה. נמצא כי כשליש
מהנשים הללו יבטאו תסמיני מחלה (קרישיות יתר) במהלך העשור הראשון לאחר הלידה. בדומה
לעבודה הקודמת, עולה צורך בטיפול ארוך טווח גם בקבוצת חולות אלה, ובפרט באלה הנמצאות
בסיכון גבוה כפי שאופיין.
בעבודה נוספת משנת 2022 אגמון-לוין חברה לצוות רב מקצועי העוסק בתחום יתר לחץ דם ריאתי, כדי לאפיין
חולים עם תסמונת הנוגדנים האנטי-פוספוליפידים (APS) ויתר לחץ דם ריאתי בהשוואה לחולים עם
התסמונת שאינם סובלים מתחלואה ריאתית. עבודה זו כוללת את אחת הסדרות הגדולות
בספרות של חולים הלוקים בתסמונת APS, אשר עברו ניתוח להפחתת הלחץ הריאתי - כולל
התייחסות למערך הטיפולים והסיכונים הנלווים לניתוח מורכב זה. עבודה זו התפרסמה באחד
העיתונים המובילים בתחום תחלואה הלב-ריאה, הוצגה בכנסים בינלאומיים ואף זכתה לפרס ראשון
בכנס בינלאומי ליתר לחץ דם ריאתי.
הערות שוליים

↑  Ronen Shavit, Ramit Maoz-Segal, Mona Iancovici-Kidon, Irena Offengenden, Soad Haj Yahia, Diti Machnes Maayan, Yulia Lifshitz-Tunitsky, Stanley Niznik, Shirly Frizinsky, Michal Deutch, Eti Elbaz, Hosney Genaim, Galia Rahav, Itzchak Levy, Anna Belkin, Gili Regev-Yochay, Arnon Afek, Nancy Agmon-Levin, Prevalence of Allergic Reactions After Pfizer-BioNTech COVID-19 Vaccination Among Adults With High Allergy Risk, JAMA Network Open 4, 2021-08-31, עמ' e2122255 doi: 10.1001/jamanetworkopen.2021.22255
↑  Ronen Shavit, Ramit Maoz-Segal, Irena Offengenden, Soad Haj Yahia, Diti Machnes Maayan, Yulia Lifshitz, Stanley Niznik, Michal Deutch, Eti Elbaz, Hosney Genaim, Mona Iancovici-Kidon, Nancy Agmon-Levin, Assessment of Immediate Allergic Reactions After Immunization With the Pfizer BNT162b2 Vaccine Using Intradermal Skin Testing With the COVID-19 Vaccines, The Journal of Allergy and Clinical Immunology: In Practice 10, 2022-10, עמ' 2677–2684 doi: 10.1016/j.jaip.2022.08.010
↑  Stanley Niznik, Micha J. Rapoport, Orly Avnery, Aharon Lubetsky, Soad Haj Yahia, Martin H. Ellis, Nancy Agmon-Levin, Patterns of Recurrent Thrombosis in Primary Antiphospholipid Syndrome—Multicenter, Real-Life Long-Term Follow-Up, Frontiers in Immunology 13, 2022-04-19 doi: 10.3389/fimmu.2022.843718
↑  Stanley Niznik, Micha J. Rapoport, Orly Avnery, Aharon Lubetsky, Ronen Shavit, Martin H. Ellis, Nancy Agmon-Levin, Long Term Follow up of Patients With Primary Obstetric Antiphospholipid Syndrome, Frontiers in Pharmacology 13, 2022-04-21 doi: 10.3389/fphar.2022.824775
↑  Keren Rosen, Ehud Raanani, Alexander Kogan, Gili Kenet, Mudi Misgav, Aharon Lubetsky, Stanely Niznik, Hans-Joachim Schäfers, Michael J. Segel, Nancy Agmon-Levin, Chronic thromboembolic pulmonary hypertension in patients with antiphospholipid syndrome: Risk factors and management, The Journal of Heart and Lung Transplantation 41, 2022-02, עמ' 208–216 doi: 10.1016/j.healun.2021.10.016
| --- | --- |
בקרת זהויות :  NLI: 987007336526405171  ISNI: 0000 0004 4618 6672  LCCN: n2015181561  ORCID: 0000-0001-9514-3677  SUDOC: 190016787  VIAF: 314899116   WorldCat (עם VIAF): 314899116 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ננסי אגמון-לוין".
המועצה הישראלית לקולנוע

| --- | --- |

 תחום:  תעשיית הסרטים 
 מדינה:  ישראל 
 יושב ראש:  שמעון אלקבץ 
 תקופת הפעילות:  2000–הווה (כ־25 שנים) 
 אתר רשמי
 
המועצה הישראלית לקולנוע היא מועצה מייעצת, שהוקמה ב-2000, מכוח חוק הקולנוע. תפקידה לייעץ לממשלת ישראל ולמשרד התרבות והספורט בתחומי הקולנוע והשפעתה רבה, משום שבין השאר היא היועצת לשר התרבות והספורט בנוגע למדיניות בתחום הקולנוע.
הקמת המועצה

המועצה הישראלית לקולנוע הוקמה בשנת 2000 על פי חוק הקולנוע. הגוף הוקם במתכונתם ולצידם של כמה גופים ממשלתיים דומים, כמו "המועצה הישראלית לתרבות ואמנות" לפי חוק התרבות והאמנות, התשס"ג-2002, "מועצת המוזיאונים" לפי חוק המוזיאונים, התשמ"ג-1983, ו"המועצה לספריות ציבוריות" לפי חוק הספריות הציבוריות, התשל"ה-1975.
את המועצה ממנה שר התרבות והספורט.
תפקידי המועצה

סעיף 3 לחוק הקולנוע מתאר את תפקידי המועצה, וביניהם:
לייעץ לשר בכל נושא הנוגע למדיניות בתחום הקולנוע.
לייעץ לשר לעניין קביעת מבחנים לתמיכה במוסדות ציבור, לשם קידום ועידוד יצירה, הפקה והפצה של סרטים ישראליים.
כמו כן, מטרתה של המועצה לגבש מדיניות וקריטריונים (מבחנים) שמטרתם לאפשר חלוקה עניינית ושוויונית של תקציב התמיכה בתחום הקולנוע.
חברי המועצה ופעיליה

לפי סעיף 4 לחוק, המועצה תהיה בת 25 חברים שימנה השר. מתוכם 13 נציגי ציבור מתחום היצירה, העשייה והמחקר בתחום הקולנוע; 6 נציגי ציבור המעורים בתחומי התרבות והאמנות ו-6 עובדי מדינה (2 ממשרד התרבות והספורט והיתר לפי המלצות השרים). יו"ר המועצה ממונה מקרב נציגי הציבור במועצה.
יושבי ראש המועצה הישראלית לקולנוע

אלי זהר: 1999-2004
רוני מילוא: 2005-2007
מיכה חריש: 2007-2011
דוד אלכסנדר: 2011-2018
אייל בורס: 2018-2022
עליזה לביא: 2022-2024
שמעון אלקבץ: 2024
מנהלת המועצה היא קרן כרמל.
חברי מועצה מכהנים כיום: אברהם חיון, חנוך גונן, יואב דוניץ, חי דוידוב, מוטי שקלאר, נעם שנהב, נפתלי אלטר, ענבל שוקי, דבורי הנדלר, עדי עדואן, מיטל לוגסי גיל סמסונוב, נימרוד לב, רוני חורי, חלי סממה פדידה, טלי אוברמן.
ועדת ביקורת לבחינת התנהלות קרנות הקולנוע

בדצמבר 2016 הקימה מירי רגב, שכיהנה כשרת התרבות, ועדה לבחינת קרנות הקולנוע. זאת לאחר שהצהירה "עם כניסתי לתפקיד לפני שלוש שנים הגיעו אליי תלונות כנגד קרנות הקולנוע - היעדר שקיפות וקיומה של קליקה סגורה בקולנוע הישראלי" בעקבות כך הכריזה ש"הקולנוע הישראלי לא יישאר מועדון סגור ופתיחתו היא צדק תרבותי הלכה למעשה". בוועדה שהוקמה ישבו יו"ר מועצת הקולנוע דאז ונשיא המרכז האקדמי ויצו חיפה פרופ' דוד אלכסנדר, מנהל סינמטק אופקים נדב משעלי, המרצה לאוריינות מדיה וקולנוע ד"ר דבורה הנדלר, הדוקטור למשפטים אודליה מינס, התסריטאי וחבר מועצת הקולנוע ליאור גלבוע, וד"ר האני זובידה מהמחלקה למדע המדינה במכללת עמק יזרעאל. בראש הוועדה עמדה ראשת מינהל תרבות, הגב' גלית והבה־שאשו.
ביוני 2018 הגישה הוועדה את מסקנותיה. הדו”ח, שכולל כ-100 עמודים מצביע על ליקויים הן בתחום המנהל התקין של קרנות הקולנוע והן בתחום השוויון בייצוג. בין השאר נכתב בדו"ח "עדיין ישנן קבוצות קבועות הממומנות בשיעור נמוך יותר מקבוצות אחרות... זאת כאשר בוחנים את היקף התמיכות שמועבר לפריפריה התרבותית, חברתית, גאוגרפית בישראל, לעומת קבוצות שנחשבות לחזקות בחברה: ובפרט חילונים החיים במרכז הארץ (אזור גוש דן), בירושלים או בחיפה".
ביולי 2018 הציגה השרה מירי רגב את הרפורמה בתחום הקולנוע שאותה בכוונתה לקדם ובהם בין השאר הצעדים הבאים: הקמת מאגר לקטורים, הגברת ייצוג האוכלוסיות המוחלשות והכנסת רכיב ההצלחה הקופתית לשיקולי המימון. במהלך שנת 2020 הוקמו קרנות אזוריות למתן מענה ליוצרים בפריפריה, בדרום, בצפון ובשומרון. כתוצאה מרפורמה זו קמה קרן קולנוע שומרון.
ראו גם

"הטובים לביקורת הקולנוע"
נירית אנדרמן, לא הגיע הזמן לקצוב את כהונתם של ראשי קרנות הקולנוע?, באתר הארץ, 6 באוקטובר 2016
תקצוב הקולנוע הישראלי- ניתוח והצעת מדיניות
"ברוני הקולנוע: כך הפכה תעשיית הקולנוע בארץ לאנטי ישראלית"
הערות שוליים

↑  משה נעים, יור המועצה הישראלית לקולנוע הנבחר הוא אייל בורס, באתר כאן ישראל, 12/07/2018
↑  משרד התרבות והספורט, אודות המועצה הישראלית לקולנוע, באתר משרד התרבות והספורט
↑   נירית אנדרמן, מירי רגב מינתה ועדה לבחינת קרנות הקולנוע, באתר הארץ, 20 בדצמבר 2016
1 2  עינת אוליבייר, ‏מירי רגב מציגה רפורמה בקולנוע: הגבלת כוחן של קרנות התמיכה בסרטים, באתר מעריב אונליין, 9 ביולי 2018
↑  דו"ח מסכם- הוועדה לבחינת התנהלות קרנות הקולנוע
↑   נירית אנדרמן, ועדת רגב לבחינת קרנות הקולנוע: "מנגנון התמיכה לקוי ובעל חסרונות רבים", באתר הארץ, 3 במאי 2018
↑  עקיבא ביגמן, ברוני הקולנוע: כך הפכה תעשיית הקולנוע בארץ לאנטי ישראלית, באתר ערוץ 14, ‏9/2/22
↑  מירי רגב אישרה: הוקמה קרן עצמאית לקלנוע ביו"ש, באתר "סרוגים", 7 במאי 2020
| --- | --- |
בקרת זהויות :  NLI: 987007304528805171  LCCN: no2010069819   WorldCat (עם LCCN): no2010-069819
מייקל מקאול

מייקל תומאס מקאול האב (באנגלית: Michael Thomas McCaul Sr.; נולד ב-14 בינואר 1962) הוא פוליטיקאי אמריקאי מהמפלגה הרפובליקנית, המכהן כחבר בית הנבחרים של ארצות הברית מטעם המחוז ה-10 של טקסס מאז 2005. מחוז זה משתרע מאוסטין עד יוסטון.
ב-1984 עשה תואר ראשון בהיסטוריה באוניברסיטה בסן אנטוניו ובהמשך תואר יוריס דוקטור (JD) למשפטים מאוניברסיטת סן מרי בסן אנטוניו. כמו כן למד ניהול באוניברסיטת הרווארד.
לפני כניסתו לפוליטיקה עבד כעורך דין פרטי ובהמשך הצטרף למשרד התובע הראשי של טקסס. ב-1999 מונה לסגן התובע הראשי של המדינה וכיהן בתפקיד עד 2002.
בין השנים 2013–2019 כיהן כיו"ר ועדת ביטחון המולדת של בית הנבחרים, והחל מינואר 2023 מכהן כיו"ר ועדת החוץ של בית הנבחרים.
חיים אישיים

מקהול נולד בדאלאס שבטקסס, בנם של פרנסס ג'יין וג'יימס.
הוא נשוי ללינדה מייס, בתו של לורי מייס, מייסד תאגיד התקשורת IHeartMedia ונחשב לאחד מחברי בית הנבחרים העשירים ביותר בגלל הקשר עם משפחת אשתו. לזוג חמישה ילדים והם מתגוררים בפרברי אוסטין.
אליזבת גרטרוד בריטון

| --- | --- |

 לידה:  9 בינואר 1858 ניו יורק, ארצות הברית 
 פטירה:  25 בפברואר 1934 (בגיל 76) הברונקס, ארצות הברית 
 שם לידה:  Elizabeth Gertrude Knight 
 ענף מדעי:  בוטניקה 
 מקום מגורים:  קובה 
 מקום קבורה:  Moravian Cemetery 
 מקום לימודים:  מכללת האנטר 
 בן או בת זוג:  נתניאל לורד בריטון 
 
אליזבת גרטרוד בריטון
אליזבת גרטרוד בריטון (Elizabeth Gertrude Britton;‏ 1858–1934) הייתה בוטנאית, ומחנכת אמריקאית. היא ובעלה, נתנאל לורד בריטון מילאו תפקיד משמעותי ביצירת הגנים הבוטניים של ניו יורק. היא הייתה פעילה להגנה על פרחי בר. אליזבת בריטון תרמה תרומות משמעותיות לספרות על הטחבים, ופרסמה 170 מאמרים בתחום זה.
חייה ומשפחה

אליזבת גרטרוד נייט נולדה ב-9 בינואר 1858 בעיר ניו יורק, אחת מחמש בנות, לג'יימס וסופי אן נייט. למשפחתה היה מפעל לריהוט ומטע סוכר בקובה, והיא בילתה שם חלק גדול מילדותה. היא למדה בבית ספר פרטי בניו יורק ולאחר מכן למדה בקולג' שהפך למכללת האנטר. היא סיימה את לימודיה בשנת 1875, בגיל צעיר. ב־27 באוגוסט 1885 התחתנה עם נתנאל לורד בריטון, מרצה לגאולוגיה באוניברסיטת קולומביה, אשר חלק איתה את התעניינותו הגוברת בבוטניקה. לזוג לא היו ילדים.
הכרה ומורשת

בשנת 1893, בריטון הייתה האישה היחידה מבין 25 המדענים שעבדו בשכר באגודה הבוטנית של אמריקה. בשנת 1905 היא הייתה אחת משלוש הבוטנאיות שמונו לוועדה שתדווח לישיבת הקונגרס הבוטני הבינלאומי בבריסל ב -1910. בשנת 1906, בריטון הייתה אחת מתשע-עשרה נשים שהופיעו במהדורה הראשונה של "American Men of Science". כניסתה סומנה בכוכבית: הרישום "המסומן בכוכב" מוגבל ל -1,000 המדענים המובילים, כפי שקבעו העורכים. בריטון כיכבה בחמש המהדורות של הספר שהופיעו עד שנת 1933.
מין האזוב Bryobrittonia נקרא על שם אליזבת בריטון, וכן חמישה עשר מיני צמחים ובעל חיים אחד.
הר בריטון, ביער הלאומי אל-יונקה בפוארטו ריקו, נקרא לזכרם של אליזבת ובעלה נתנאל.
מוות

אליזבת בריטון נפטרה בביתה בברונקס ב־25 בפברואר 1934. בעלה נתנאל נפטר אחריה לאחר ארבעה חודשים. היא נקברה בבית הקברות מוראבי שבסטטן איילנד, שם קבורים אבותיו של נתנאל והוא החזיק בחלקת קבר משפחתית.
הערות שוליים

1 2 3 4  New York Botanical Garden., New York Botanical Garden, Journal of the New York Botanical Garden., כרך v. 35-36 (1934-1935), Lancaster, Pa. :: Published for the Garden by the New Era Printing Co.,, 1934
1 2 3 4  Marcia Bonta, Women in the field : America's pioneering women naturalists, College Station : Texas A & M University Press, 1991
↑  Barnhart, John Hendley, 1871-1949., The published work of Elizabeth Gertrude Britton, Torrey Botanical Club, 1935
↑  Steere, William Campbell (1971). "Britton, Elizabeth Gertrude Knight". In James, Edward T.; James, Janet Wilson; Boyer, Paul S. (eds.). Notable American Women, 1607–1950: A Biographical Dictionary. I. Cambridge, MA: The Belknap Press of Harvard University Press. pp. 243–244.
↑  NYBG.org: Bryology, sciweb.nybg.org
↑  New York Botanical Garden., New York Botanical Garden, Journal of the New York Botanical Garden., כרך v. 41-42 (1940-1941), Lancaster, Pa. :: Published for the Garden by the New Era Printing Co.,, 1940
↑  New York Botanical Garden., New York Botanical Garden, Journal of the New York Botanical Garden., כרך v. 35-36 (1934-1935), Lancaster, Pa. :: Published for the Garden by the New Era Printing Co.,, 1934
↑  FERDINANDO ABBRI, PNINA G. ABIR-AM, DORINDA OUTRAM (ed.s), Uneasy Careers and Intimate Lives. Women in Science 1789-1979, with a Foreword by Margaret W. Rossiter, New Brunswick-London, Rutgers University Press 1987, xv + 365 pp. (« The Douglass series on women's lives and the meaning of gender »)., Nuncius 4, 1989, עמ' 283–285 doi: 10.1163/182539189x00482
| --- | --- |
בקרת זהויות :  BIBSYS: 847  Botanist: E.Britton  GND: 1046432338  ISNI: 0000 0004 2661 8095  LCCN: no2019117521  RERO: 02-A005704286  SNAC: w63j3pxs  SUDOC: 104690410  TePapa: 51385  ULAN: 500467378  VIAF: 188571293   WorldCat (עם VIAF): 188571293 
אליזבת גרטרוד בריטון, 1886
שלט לזכרה של אליזבט גרטרוד בריטון, בגן הבוטני בניו יורק
הגנים הבוטניים של דנוור

| --- | --- |

 מידע כללי
 תאריך הקמה:  1951 
 מיקום
 מדינה:  ארצות הברית ארצות הברית
 מיקום:  קולורדו, מחוז דנבר, דנוור 
 קואורדינטות:  39°43′57″N 104°57′39″W﻿ / ﻿39.7325°N 104.960833°W﻿ / 39.7325; -104.960833
 www.botanicgardens.org
 he
 
פסלו של הפסל הישראלי לאון ברונשטיין "Stary Stary Night" המוצג בגנים הבוטניים של דנבר. הגנים הבוטניים של דנבר מציעים תערוכות חוץ רבות המציגות צמחים ממערב ארצות הברית, במיוחד מאזור ההר הרוקי
הגנים הבוטניים של דנוור (באנגלית: Denver Botanic Gardens) הוא גן בוטני ציבורי הממוקם בצ'יזמן פארק בדנוור, קולורדו. הפארק מכיל חממה, מגוון גני שעשועים ואמפיתיאטרון, המארח קונצרטים שונים בקיץ.
מיקום

ישנם שלושה מיקומים מגוונים המהווים חלק מהגנים הבוטניים של דנוור בכללותם. המיקום הראשי, והגן הפורמלי, ברחוב יורק בדרום מזרח דנוור, הגנים הבוטניים של דנוור בצ'טפילד (ליד צ'אטפילד סטייט פארק) כוללים אזורי אחו, כמו גם חווה היסטורית. ואזור הר גוליית, במסלול המוליך להר אוונס, הוא גן פרחי בר אלפיני (לאורך מסלולי טיול).
הגנים הבוטניים של דנוור, יחד עם פארק צ'יזמן ופארק הקונגרסים הסמוכים, ממוקמים על מה שהיה פעם בית הקברות פרוספקט היל. אף על פי שרוב הגופות הוסרו בשנת 1893, המשיכו להסיר את הקברים עד סוף שנות ה-50. לאחרונה, בשנת 2010, נחשפו קברים במהלך שיפוץ מערכות ההשקיה של הפארק.
הגנים

הגנים הבוטניים של דנוור כוללים את אוסף הצמחים הגדול ביותר של צפון אמריקה מאקלים ממוזג קר ברחבי העולם, כמו גם 7 גנים מגוונים הכוללים בעיקר צמחים מקולורדו וממדינות שכנות.
הגן הראשון Dryland Mesa מתבסס על "7 העקרונות" של גינון יובשני, וכולל צמחים עמידים לבצורת ואזור צחיח הים התיכון.
הגן היפני נקרא Shofu-en, גן הרוח והאורנים. הוא תוכנן על ידי קוצ'י קוואנה בשיתוף עם קאי קווארה.
הגנים הבוטניים של דנוור מתהדרים גם בחממה הראשונה באמריקה, העשויה כולה מחלונות בטון וזכוכית פרספקס, שכל אחד מהם נועד לתעל עיבוי לדפנות הקירות כך שלא יטפטף על המבקרים.
בשנת 2020 פורסם הספר "Creating Gardens for All People", בהזמנת המנכ"ל בריאן ווגט, שנחקר על ידי קארן פיטרס, דייוויס בנסון ודן אובארסקי, והוצא לאור על ידי הוצאת בקון. הספר זכה בפרס איגוד הוצאות הספרים העצמאי ע"ש בנג'מין פרנקלין במדליית כסף בקטגוריית ספרי שולחן הקפה בשנת 2021.
הערות שוליים

↑  "Denver Botanic Gardens Chatfield Location". אורכב מ-המקור ב-2010-12-04. נבדק ב-2010-10-08.
↑  "Denver Botanic Gardens Mount Goliath". אורכב מ-המקור ב-2010-12-04. נבדק ב-2010-10-08.
↑  Howard Pankratz (2008-11-07). "Old grave halts work at Denver Botanic Gardens". The Denver Post. נבדק ב-2008-11-07.
↑  The Denver Post (2010-11-01). "Four preserved skeletons unearthed at Cheesman Park". The Denver Post. נבדק ב-2010-11-03.
↑  Kelaidis, Panayoti. "Creating a Sense of Place", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), ISBN 0-9777375-0-0, p. 9
↑  Johnson, Dan. "Going Native in the Gardens", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), ISBN 0-9777375-0-0, pp. 33-35
↑  "Denver Botanic Gardens". אורכב מ-המקור ב-2008-10-30. נבדק ב-2008-11-07.
↑  "Koichi Kawana". אורכב מ-המקור ב-2008-12-10. נבדק ב-2008-11-07.
↑  Kelaidis, Panayoti. "Creating a Sense of Place", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), ISBN 0-9777375-0-0, p. 21
↑  "Internationally Inspired Gardens". Denver Botanic Gardens (באנגלית). 2015-07-30. נבדק ב-2019-12-17.
↑  "Firsthand: Creating Gardens for All People - 2021 Silver Winner". Independent Book Publishers Association Benjamin Franklin Awards. 14 במאי 2021. {{cite web}}:  (עזרה)
↑  Firsthand: Creating Gardens for All People. Beckon Books. 2020. ISBN 978-1-935442-76-9.
| --- | --- |
בקרת זהויות :  ISNI: 0000 0001 0396 2190  LCCN: n83235009  VIAF: 155387381   WorldCat (עם VIAF): 155387381 
הגן היפני בגנים הבוטניים של דנוור
טוד יאנג

טוד כריסטופר יאנג (באנגלית: Todd Christopher Young; נולד ב-24 באוגוסט 1972) הוא פוליטיקאי אמריקאי חבר המפלגה הרפובליקנית המכהן כנציג אינדיאנה בסנאט של ארצות הברית. קודם לכן כיהן כנציג המחוז התשיעי של אינדיאנה בבית הנבחרים של ארצות הברית.
ביוגרפיה

יאנג נולד בפנסילבניה בנם של ננסי וברוס וגדל באינדיאנה. ב-1990 סיים את לימודי התיכון והתגייס לצי ארצות הברית. הוא למד שנה במכינת הצי ובשנים 1991–1995 למד באקדמיה הימית של ארצות הברית וסיים תואר ראשון במדע המדינה. לאחר הלימודים שובץ בחיל הנחתים. הוא הוכשר כמפקד מחלקה רובאית ולאחר מכן כקצין מודיעין. שירת ביחידת כלי טיס בלתי מאוישים ולאחר מכן כקצין גיוס בשיקגו ובצפון מערב אינדיאנה. במקביל למד בלימודי ערב לתואר שני במנהל עסקים באוניברסיטת שיקגו. בשנת 2000 השתחרר בדרגת קפטן.
לאחר שחרורו למד במשך שנה באוניברסיטת לונדון וסיים תואר שני בפוליטיקה אמריקאית. עבד במכון המחקר השמרני "The Heritage Foundation" בוושינגטון די. סי. וכעוזרו של הסנאטור ריצ'רד לוגאר. ב-2003 חזר לאינדיאנה ועבד כיועץ עסקי, ב-2006 סיים תואר JD במשפטים באוניברסיטת אינדיאנה ולאחר מכן עבד כעורך דין וכסגן תובע מחוז אורנג' בשנים 2007–2010.
ב-2010 נבחר לנציג המחוז התשיעי של אינדיאנה בבית הנבחרים של ארצות הברית לאחר שגבר על ברון היל, חבר הקונגרס המכהן מהמפלגה הדמוקרטית. הוא נבחר לתקופות כהונה נוספות ב-2012 וב-2014. הוא כיהן כחבר ועדת המיסים והתקציב.
בנובמבר 2016 התמודד בבחירות לסנאט של ארצות הברית, הוא זכה בכ-52% מקולות הבוחרים מול 44% של מועמד המפלגה הדמוקרטית, המושל והסנאטור לשעבר אוון ביי. יאנג הוא דייר שולחן הממתקים בסנאט האמריקאי
יאנג נשוי לג'ני ואב לבן ושלוש בנות.
צפריה

| --- | --- |
צפריה מלמעלה
מדינה: ישראל ישראל
מחוז: המרכז
מועצה אזורית: שדות דן
גובה ממוצע: ‎31 מטר
תאריך ייסוד: 1949
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,039 תושבים
    - מתוכם, תושבי ישראל: 1,033 תושבי ישראל
 מפת מיקום  מפה דינמית   (למפת גוש דן מוגדלת) צפריה(למפת גוש דן רגילה) צפריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צפריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צפריה32°00′12″N 34°51′21″E﻿ / ﻿32.0032070776719°N 34.855732905304°E﻿ / 32.0032070776719; 34.855732905304  heמפת היישובים של מועצה אזורית שדות דן באדום - צפריה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

צַפְרִיָּה הוא מושב דתי של הפועל המזרחי במחוז המרכז בישראל ליד נמל התעופה בן-גוריון השייך למועצה אזורית שדות דן. ממערב ומדרום לצפריה נמצא כביש 1. מצפון וממזרח לצפריה נמצא כביש 4404.
הקמה

היישוב הוקם בשנת 1949 על חלק מאדמות הכפר הערבי סאפריה, שחרב במלחמת העצמאות ועל שמו נקרא היישוב. תחילה נקרא המושב "ספריה א'" ו"כפר צפריה". במקביל, בצד שני של הכפר, הוקם כפר חב"ד שנקרא צפריה ב' או שפריר. המושב הוקם על ידי עולים מצ'כוסלובקיה, פולין והונגריה כשהמרכיב ההונגרי היה דומיננטי בו. באמצע שנות ה-60 היו במושב 82 משקים בגודל 28 דונם. בשנת 1994 הופקעו מהמושב 640 דונם לצורך הרחבת נמל התעופה בן-גוריון.
אוכלוסייה

אנשי המושב הוותיקים היו עובדי אדמה (גידולי גפנים) ובעלי משק חי (רפת, דירים וגידול דבורים). כיום כמעט ואין עובדי חקלאות במושב[דרוש מקור].
פרויקט הבנייה "צפריה הצעירה" מאוכלס בבעלי מקצועות חופשיים, חלקם בנים לוותיקי המושב שהם חקלאים ואנשי משק. פרויקט הבניה החדש כולל בתוכו 60 מגרשים של חצי דונם לבניה צמודת קרקע.
ביישוב פועלים מספר בתי כנסת בהם בתי כנסת בנוסח אשכנז, ספרדי-מרוקאי ותימני.
בבחירות לוועד המקומי שנערכו בשנת 2018 הוכרע המנדט השלישי באמצעות הטלת מטבע ובו ניצח צביקה מנור.
מטרד הרעש

מטרד הרעש מפעילות שדה התעופה הוא הגורם המרכזי[דרוש מקור] המעיב על איכות החיים במושב. בשנת 2018 ועדת הכספים אישרה פיצוי בגובה 1.2 מיליארד ש"ח שיועברו לרשויות המקומיות שתושביהן סובלים ממטרד הרעשים והזיהום.
למרות הפצרות התושבים, והפיצוי שניתן, עד הרשויות לא חשפו[דרוש מקור] את המידע אודות זיהום האוויר ומטרד הרעש הצפוי בשנים הקרובות בעקבות הגידול הצפוי בפעילות בנמל התעופה בן-גוריון הסמוך.
שירותים

ביישוב פועלת אולפנה לבנות דתיות – "אולפנת צפירה". בעקבות התמורות שחלו באזורי הרישום למוסדות חינוך, חלק ניכר משטח האולפנה השייך לתנועת הנוער בני עקיבא משמש כיום כמוסד לתשושי נפש (בית הדרור) ולבית ספר לנערות חרדיות בחינוך מיוחד.
המושב מספק לתושביו שירותים שונים, לרבות ארבעה בתי כנסת, מקווה, מכולת, דואר, מגרש ספורט, מועדון, גני שעשועים, ספרייה, תחנת דלק, תנועת נוער בני עקיבא, מועדון ותיקים, מרכז קהילתי ומזכירות.
אישים

האישים הבאים קשורים למושב צפריה:
עדי אלטשולר - אשת חינוך ויזמת חברתית ישראלית. מייסדת תנועת "כנפיים של קרמבו",  למדה באולפנת צפירה במושב צפריה.
רחלי שלו - סופרת ומאיירת ישראלית. למדה באולפנת צפירה במושב צפריה.
שלומית אשר - סופרת ישראלית, מרצה ומנחת סדנאות כתיבה. למדה באולפנת צפירה במושב צפריה.
שרון רוטר-אלימלך - זמרת ישראלית. מתגוררת בצפריה.
תחבורה

המושב סמוך לכביש מספר 1 ולכביש 40, כביש 4, כביש 6, כביש 412 וכביש 431. בסמוך למושב נמצא חניון שפירים – "חנה וסע" הממוקם על הנתיב המהיר בכביש 1 ומאפשר חנייה בחינם ונסיעה באמצעות הסעות (שאטל) לת"א. בכניסה הדרומית למושב שוכנת תחנת הרכבת כפר חב"ד. נמל התעופה בן-גוריון ממוקם בצמידות למושב (אך לא קיים מעבר ישיר בניהם).
גלריית תמונות

תצלום אוויר של צפריה
גן משחקים
סניף בני עקיבא
מקווה טהרה
הכיכר בכניסה למושב
בית הכנסת המרכזי
שלט עבודות בידוד אקוסטי שנעשו בעקבות רעש מטוסי נמל התעופה בן-גוריון
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עשרים ושבעה מושבים בכפרים נטושים, חרות, 30 במאי 1949
↑  הוחלפו שמותיהם של 48 יישובים חדשים, הארץ, 20 באוקטובר 1949
↑  מיכה לימור, הוא לא יוותר על שעל אדמה..., מעריב, 27 בדצמבר 1965
↑  ת"א 1697/01 הסוכנות היהודית לארץ ישראל נ' מינהל מקרקעי ישראל - ירושלים ואח'
↑  בר פלג, מושב בוועד צפריה הוכרע בהטלת מטבע: "בחרתי בצד העץ כי האדם עץ השדה", באתר הארץ, 1 בנובמבר 2018
| --- | --- |
בקרת זהויות :  NLI: 987007590410805171  VIAF: 317132737   WorldCat (עם VIAF): 317132737